# **Lietuvoje 2022 m. gruodžio mėn. pradžioje daugumos grūdų supirkimo kainos sumažėjo**

Lietuvos grūdų supirkimo įmonėse 2022 m. 49 savaitę (12 05–11) kviečiai buvo superkami vidutiniškai po 288,35 EUR/t – kaina buvo 6,81 proc. mažesnė negu prieš savaitę (48 savaitę (11 28–12 04), bet 18,00 proc. didesnė negu prieš metus (2021 m. 49 savaitę (12 06–12). Pašarinių miežių (II klasės) vidutinė supirkimo kaina 49 savaitę, palyginti su 48 savaitę buvusia kaina, sumažėjo 9,12 proc. (iki 281,37 EUR/t) bet buvo 21,77 proc. didesnė negu prieš metus tuo pačiu laikotarpiu. Grikiai buvo superkami vidutiniškai po 622,97 EUR/t – 4,01 proc. mažesne kaina, palyginti su prieš savaitę buvusia kaina bei 11,31 proc. pigiau negu prieš metus atitinkamu laikotarpiu. Rapsų supirkimo kaina taip pat sumažėjo – analizuojamu laikotarpiu jie buvo superkami vidutiniškai po 570,82 EUR/t – 9,39 proc. mažesne kaina negu prieš savaitę ir 3,51 proc. pigiau negu prieš metus.

Tik kvietrugių vidutinė supirkimo kaina buvo atitinkamai 10,10 proc. ir 39,73 proc. didesnė negu prieš savaitę ir metus ir sudarė 295,65 EUR/t.

Šaltinis ŽŪIKVC (ŽŪMPRIS)